./data/phi0914/phi00143/phi0914.phi00143.perseus-lat1.xml
Titus Livius (Livy)
in ea re cum equestrem ordinem offendissent, flammam invidiae       adiecere edicto, quo edixerunt, ne quis eorum, qui Q FulvioA Postumio censoribus publica vectigalia aut ultro tributa conduxissent, ad       hastam suam accederet sociusve aut adfinis eius conductionis esset   saepe id querendo veteres publicani cum impetrare       nequissent ab senatu, ut modum potestati censoriae inponerent, tandem tribunum       plebis P  Rutilium, ex rei privatae contentione iratum       censoribus, patronum causae nancti sunt         clientem libertinum parietem in sacra via adversus aedes publicas demoliri       iusserant, quod publico inaedificatus esset   appellati a privato tribuni  cum       praeter Rutilium nemo intercederet, censores ad pignera  capienda miserunt multamque pro contione privato dixerunt   hinc contentione orta cum veteres publicani se ad       tribunum contulissent, rogatio repente sub unius tribuni nomine promulgatur,            quae publica vectigalia aut ultro tributa C Claudius et Ti Sempronius locassent, ea rata locatio ne esset; ab integro locarentur, et ut       omnibus redimendi et conducendi promiscue ius esset   diem ad eius legis rogationem concilio tribunus plebis dixit  qui post quam venit, ut censores ad dissuadendum processerunt,            Graccho dicente silentium fuit; cum Claudio       obstreperetur, audientiam facere praeconem iussit   eo facto avocatam a se contionem tribunus questus et in ordinem se       coactum ex Capitolio, ubi erat concilium, abiit   postero die ingentis tumultus ciere  Ti Gracchi primum bona consecravit, quod in multa pignoribusque eius, qui       tribunum appellasset, intercessioni non parendo se in ordinem coegisset;           C Claudio diem dixit, quod contionem ab se avocasset, et utrique censori       perduellionem se iudicare  pronuntiavit diemque comitiis a C Sulpicio praetore urbano petiit   non       recusantibus censoribus, quominus primo quoque tempore iudicium de se populus       faceret, in ante diem octavum et septimum kal   Octobres comitiis perduellionis dicta dies  censores extemplo in atrium       Libertatis escenderunt et obsignatis tabellis publicis clausoque tabulario et       dimissis servis publicis negarunt se prius quidquam publici negotii gesturos,       quam iudicium populi de se factum esset   prior Claudius causam dixit; et cum       ex duodecim centuriis equitum octo censorem condemnassent  multaeque aliae primae classis, extemplo principes civitatis in       conspectu populi anulis aureis positis vestem mutarunt, ut supplices plebem       circumirent   maxime tamen sententiam vertisse       dicitur Ti Gracchus , quod, cum clamor undique plebis esset periculum Graccho non esse,       conceptis verbis iuravit, si collega damnatus esset, non expectato de se iudicio       comitem exilii eius futurum   adeo tamen ad extremum spei venit reus,  ut octo centuriae ad damnationem defuerint  absoluto Claudio tribunus plebis       negavit se Gracchum morari